Diari Oficial de la Generalitat Valenciana


Sumari del DOGV 8321, del 20-06-2018 (2018/5879)

RESOLUCIÓ d'11 de juny de 2018, de la Presidència de la Generalitat, per la qual es revoca l'exempció de l'obligació de mantindre el lloc de secretaria de l'Ajuntament de Vallanca per personal funcionari d'Administració local amb habilitació de caràcter nacional, pertanyent a la subescala de secretaria intervenció.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8321

Data del DOGV
:   20-06-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/5879


Data del document
:   11-06-2018

Organisme emissor
:   Presidència de la Generalitat

Tipus de document
:   Resolució

RESOLUCIÓ d'11 de juny de 2018, de la Presidència de la Generalitat, per la qual es revoca l'exempció de l'obligació de mantindre el lloc de secretaria de l'Ajuntament de Vallanca per personal funcionari d'Administració local amb habilitació de caràcter nacional, pertanyent a la subescala de secretaria intervenció. [2018/5879]  
La Resolució de 14 d'octubre de 1994, de la Direcció General de la Funció Pública del Ministeri per a les Administracions Públiques, per la qual es disposa la publicació conjunta de les classificacions de llocs de treball de funcionaris amb habilitació de caràcter nacional (BOE 27.10.1994), estableix que l'Ajuntament de Vallanca està eximit de l'obligació de mantindre el lloc de Secretaria (acord del Govern Valencià de 24.05.1994).  
Segons certificació de la secretaria de l'Ajuntament de Vallanca, durant aquests anys les funcions públiques necessàries han sigut exercides pel servei d'assistència tècnica de la Diputació Provincial de València. Així mateix, segons l'esmentada certificació, per acord plenari de l'Ajuntament de Vallanca, en la sessió del dia 13 de març de 2018, es va acordar sol·licitar de la Presidència de la Generalitat la revocació de l'exempció de l'obligació de mantindre el lloc de secretaria, en haver canviat les circumstàncies que la van propiciar.  
Sol·licitat el preceptiu informe a la Diputació Provincial de València, i vist l'escrit de la diputada delegada d'Assessorament Municipal, Assistència, Defensa en Juí i de Plans d'Ocupació, s'ha emés un informe favorable a la revocació de l'exempció sol·licitada, mitjançant un acord del ple adoptat en sessió de data 24 d'abril de 2018.  
  
Vistos els antecedents indicats i en virtut del que disposen els articles 164.3, 166, 167 i 168 de la Llei 8/2010, de 23 de juny, de la Generalitat, de règim local de la Comunitat Valenciana, així com els articles 2 i 13 al 15 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat (DOGV 7722, 17.02.2016), resolc:  
  
Primer  
Revocar l'exempció de l'obligació de mantindre el lloc de secretaria de l'Ajuntament de Vallanca establida per mitjà de la Resolució de 14 d'octubre de 1994, de la Direcció General de la Funció Pública del Ministeri per a les Administracions Públiques.  
  
Segon  
Mantindre la classificació del lloc de secretaria de l'Ajuntament de Vallanca en classe tercera, estant reservada la seua provisió a personal funcionari amb habilitació de caràcter nacional, de la subescala de secretaria intervenció.  
  
Contra aquesta resolució, que posa fi a la via administrativa, de conformitat amb l'establit en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb l'establit en els articles 112, 123 i 124 de la Llei 39/2015, d'1 d'octubre, del procediment administratiu comú i de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no cal interposar cap recurs en via administrativa, i això sense perjudici de la possibilitat d'efectuar el requeriment al que es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 11 de juny de 2018.- El president de la Generalitat, p. d. (R 12.02.2016; DOGV 17.02.2016), el secretari autonòmic de Presidència: Andreu Ferrer Bautista.